P6_TA(2005)0229

Aftale om det internationale program for bevarelse af delfiner *

Europa-Parlamentets lovgivningsmæssige beslutning om forslag til Rådets afgørelse om Det Europæiske Fællesskabs indgåelse af aftalen om det internationale program for bevarelse af delfiner (KOM(2004)0764 - C6-0245/2004 - 2004/0268(CNS))

(Høringsprocedure)

Europa-Parlamentet,

- der henviser til forslag til Rådets afgørelse (KOM(2004)0764) [1],

- der henviser til EF-traktatens artikel 37, samt artikel 300, stk. 2, første afsnit,

- der henviser til EF-traktatens artikel 300, stk. 3, første afsnit, der danner grundlag for Rådets høring af Parlamentet (C6-0245/2004),

- der henviser til forretningsordenens artikel 51 og artikel 83, stk. 7,

- der henviser til betænkning fra Fiskeriudvalget (A6-0157/2005),

1. godkender forslag til Rådets afgørelse som ændret og godkender indgåelsen af aftalen;

2. pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter.

Ændring 1

Betragtning 1 a (ny)

(1a) Rådet har senest vedtaget forordning (EF) nr. 882/2003 af 19. maj 2003 om en overvågnings- og kontrolordning for tun [2].

Ændring 2

Betragtning 4

(4) På det 35. mellemstatslige møde om bevarelse af tunfisk og delfiner i den østlige del af Stillehavet vedtoges i februar 1998 aftalen om det internationale program for bevarelse af delfiner.

(4) På det 35. mellemstatslige møde om bevarelse af tunfisk og delfiner i den østlige del af Stillehavet vedtoges den 7. februar 1998 aftalen om det internationale program for bevarelse af delfiner. Aftalen blev undertegnet den 21. maj 1998 i Washington og trådte i kraft den 15. februar 1999.

Ændring 3

Betragtning 4 a (ny)

(4a) På nuværende tidspunkt har 15 lande undertegnet aftalen: Bolivia, Colombia, Costa Rica, Ecuador, El Salvador, Spanien, Guatemala, Honduras, Mexico, Nicaragua, Panama, Peru, USA, Vanuatu og Venezuela.

Ændring 4

Betragtning 5 a (ny)

(5a) Den Europæiske Union anerkender betydningen af aftalen om det internationale program for bevarelse af delfiner (AIDCP) med henblik på at sikre et bæredygtigt fiskeri samt aftalens certificeringsprocedure som en garanti for økologisk bevarelse af andre arter, især delfiner.

Ændring 5

Betragtning 7

(7) Med henblik herpå undertegnede EF aftalen i overensstemmelse med Rådets afgørelse.

(7) Fællesskabet undertegnede AIDCP og har præciseret, i overensstemmelse med Rådets afgørelse 1999/386/EF af 7. juni 1999 [3], at den anvendes foreløbigt indtil afslutningen af de procedurer, der er nødvendige for EF's officielle indtræden i Den Interamerikanske Kommission for Tropisk Tunfisk (IATTC).

Ændring 6

Betragtning 9

(9) EF besluttede at anvende aftalen foreløbigt [4], indtil de procedurer, der er nødvendige for EF's tiltrædelse af IATTC er afsluttet.

Ændring 7

Betragtning 9 a (ny)

(9a) I henhold til de i betragtning 7 nævnte bestemmelser er AIDCP-certificeringen "tun fanget uden risiko for delfiner" til dato den eneste certificering, som Fællesskabet anerkender.

Ændring 8

Betragtning 13 a (ny)

(13a) Oplysningerne i AIDCP vil kunne hjælpe forbrugerne til at træffe afgørelse om køb af produkter, der hidrører fra tunfangst i aftaleområdet.

Ændring 9

Betragtning 13 b (ny)

(13b) Forordning (EF) nr. 882/2003 indeholder en definition af både "tun fanget uden risiko for delfiner" og "tun fanget med risiko for delfiner", samt bestemmelser vedrørende adskillelse og identificering af begge typer tun.

Ændring 10

Artikel 1 a (ny)

Artikel 1a

Rådet gennemfører foranstaltninger, der muliggør en vedvarende ajourføring af procedurerne for overvågning af og kontrol med tunfangsten i det område, der er omfattet af aftalen, efter ikrafttrædelsen af forordning (EF) nr. 882/2003.

Ændring 11

Artikel 1 b (ny)

Artikel 1b

Kun tun, der er i overensstemmelse med definitionen af "tun fanget uden risiko for delfiner", jf. artikel 3 i forordning (EF) nr. 882/2003, kan betegnes som "tun fanget uden risiko for delfiner".

Ændring 12

Artikel 1 c (ny)

Artikel 1c

Fællesskabet fremmer foranstaltninger, som har til formål at opnå og opretholde et passende informationsniveau for AIDCP-øko-mærkning hvad angår forbrugerne i Europa.

[1] Endnu ikke offentliggjort i EUT.

[2] EFT L 127 af 23.5.2003, s. 1.

[3] EFT L 147 af 12.6.1999, s. 23.

[4] EFT L 147 af 12.6.1999, s. 23.

--------------------------------------------------